**Referat frå styremøte i Vestnes Sogelag**

Dato: Torsdag 28.mai 2020 kl.18.00- kl. 19.30. Møtestad: Kantina til Tremek. Desse møtte: Bjørn, Martinus, Eli og Mary. Sigmund hadde meldt forfall.

Det var ikkje sett opp nokon agenda på førehand.

**Saker som blei diskuterte:**

**Årsmøte**

På grunn av koronaviruset i mars, beslutta styret i sogelaget då at det opprinnelege årsmøtet som var fastsett til 19. mars på Frivilligsentralen, blei utsett til forholda normaliserte seg.

På styremøtet 28. mai vart nytt årsmøte i Vestnes Sogelag fastsett til torsdag 18. juni kl. 19.00 i kantina på Tremek. Dette også med hensyn til gjeldande smittevernreglar, på totalt antal personar (20) som kan samlast og innbyrdes avstand (1 meter). Bjørn ordner annonser i Bygdebladet og Vestnesavisa.

**Vandretur på Nerås/Øverås blant gamle krigsminne frå krigsåra 1940-1945**

Vandreturen vart foreslått gjennomført rundt 25. august mellom kl. 19.00- kl.21.00. Bjørn vil ta kontakt med lokalkjent person for vidare planlegging.

**Sogelagstur med buss til Midsund og Otrøya til hausten**

Den planlagte turen vert utsett til neste år.

**Familiedag på Tresfjord museum til hausten**

Denne populære aktiviteten er eit samarbeid med Sogelaget ogTresfjord bygdekvinnelag og har funne stad om hausten, og er spesielt innretta på barn. Mary tar kontakt med Torhill om ho kan tenkje seg å vere med på dette arrangementet igjen. Spesielt no som restriksjonane med hensyn på koronaepidemien er i ferd med å bli lempa på.

**Frivilligdagen**

Sogelaget ventar snart invitasjon om å delta på dette årlege arrangementet. Enigheit på styremøtet om at Sogelaget deltek i år også.

**Konfeksjonshistoria i Vestnes**

Denne saka blir tatt opp på årsmøtet i Sogelaget. Den reiser finansieringsspørsmål, har kommunen for eksempel finansieringsmidler, kven skal skrive soga og kven skal vere utgjevar. Det har også kome innspel frå skriftstyret i Sogelaget 21. januar 2020, som blant anna peika på at det er viktig å dokumentere konfeksjonshistoria i kommunen.

**Bygdebøkene for Vestnes kommune, og som manglar for Vikebukt- og Hellandområdet**

Henvending frå Martinus Løvik 27. mai 2020 med spørsmål om utgjeving av bygdebok i kommunen. Det vart diskutert på styremøtet at det fortsatt ikkje er utgjeve bygdebøker for store områder i Vestnes, men at dette må være ei kommunal oppgåve. Bygdebøkene reiser spørsmål om både finansiering og kven som skal skrive bøkene. Sogelaget kan vere ein pådrivar overfor kommunen for å få sett i gang arbeidet med nye bygdebøker, og å hjelpe til med biletstoff og anna lokalkunnskap.

**Arkivering av gamalt lokalhistorisk materiale**

Martinus minte om at Sogelaget har behov for å sikre f.eks. avfotografert stoff, foto og protokoller på ein god og forsvarleg måte for ettertida. Noko slikt lokalhistorisk bibliotek er ikkje tilgjengeleg for Sogelaget pr. i dag i kommunen.

**Årsskriftet 2020 frå Sogelaget**

Martinus orienterte om at Årsskriftet frå Sogelaget for 2020 er i rute. Det er god tilgang på stoff, både det som er innlevert og det som er lova innlevert.

**Fotogruppa**

Fotogruppa er aktiv og arbeider godt.

**Websida**

Websida til Sogelaget er redigert og fungerer godt.

**Tiendestabburet**

Henvendelse 3. mars 2020 frå Einar Baltzersen om Tiendestabburet på prestegarden som blei restaurert av Jan Malme og flytta til Malmefjorden. Sogelaget er interessert i å arrangere ein ettermiddag-/kveldstur, med privatbilar, for omvisning på stabburet v/Jan Malme.

**Lokalhistorie i skulen**

Innspel frå skriftstyret i Sogelaget v/Einar Baltzersen 2. mars 2020 om formidling av lokalhistorie i skulen. Dette kan f.eks. formidlast til ungdomsskuleelevar i form av engasjerande foredrag som vert framført av artikkelforfattarar i sogelaget sine årsskrift. Denne saka vert teken opp igjen på eit seinare styremøte.

**Vågstranda Sogelag**

Vågstranda har eige sogelag. Bjørn vil invitere leiaren i Vågstranda Sogelag til Vestnes Sogelag sitt årsmøte.

Lid, 02.06.2020

Mary Ellingseter Skram

Sekretær i Vestnes Sogelag